
ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 910 (1) 

Κήρυξη αναδασωτέας, έκτασης εμβαδού 2.968,90 τ.μ. στη θέση 
«Πούντα» περιοχής Κοινότητας Τριζονίων Ν. Φωκίδας. 

Ο ΝΟΜΑΡΧΗΣ ΦΩΚΙΔΑΣ 
Έχοντας υπόψη: 


1. Τις διατάξεις: 

α) Του Ν. 3200/85 περί διοικητικής αποκέντρωσης, όπως τροπο¬ 
ποιήθηκε και συμπληρώθηκε μεταγενέστερα με το Ν.Δ.532/70. 

β) Του άρθρου 117 παρ. 3 του Συντάγματος. 

γ) Των άρθρων 38 παρ. 1 και 41 παρ. 1 του Ν. 998/79 «περί προ¬ 
στασίας των δασών και των δασικών γενικά εκτάσεων της χώρας». 

2. Τις αριθ. 160417/1180/8.7.80 και 182447/3049/24.9.80 
Δ/γές του Υπουργείου Γεωργίας. 

3. Την αριθ. 1065/24.6.91 πρόταση του Δασαρχείου Λιδορικίου 
για την κήρυξη αναδασωτέας της πιο πάνω δημόσιας δασικής έκτασης, 
η βλάστηση της οποίας καταστράφηκε από παράνομη εκχέρσωση του 
Αριστόλη Η. Αυλώνα, αποφασίζουμε: 

1. Κηρύσσουμε αναδασωτέα, με σκοπό τη διατήρηση του χαρακτήρα 
της δασικής έκτασης, ώστε ν’ αποκλεισθεί η διάθεση αυτής για άλλο 
προορισμό και ν’ αναδασωθεί φυσικά, η δημόσια δασική έκταση εμβα¬ 
δού δύο χιλιάδες ενιακόσια εξήντα οκτώ και 90% τετραγωνικά μέτρα 
(2.968,90 τ.μ.) που βρίσκεται στη θέση «Πούντα» περιοχή Κοινότητας 
των Τριζονίων του Νομού Φωκίδας, προσδιορίζεται από τα στοιχεία (Α, 
Β, Γ, Δ, Ε, Ζ, Η, Θ,‘,1, Α) και έχει όρια: 

ΑΝΑΤΟΛΙΚΑ: Με δημόσια δασική έκταση. 

ΔΥΤΙΚΑ: Με δημόσια δασική έκταση. 

ΒΟΡΕΙΑ: Με δημόσια δασική έκταση. 

ΝΟΤΙΑ: Με δημόσια δασική έκταση. 

Όπως φαίνεται στο συνημμένο διάγραμμα, που αποτελεί αναπό-’ 
στατο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άμφισσα, 9 Ιουλίου 1991 
Ο Νομάρχης 
Δ. ΚΟΜΙΣΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 3326 (2) 

Καθορισμός των ορίων του αιγιαλού και δημιουργία ζώνης παραλίας 

στη θέση «Σιδηρόπορτο» Αγ. Παρασκευής Χαλ/κής. 

Η ΝΟΜΑΡΧΗΣ ΧΑΛΚΙΔΙΚΗΣ 
ΐχοντας υπόψη: 

1. Τις διατάξεις των άρθρων 1 μέχρι και 7 του ΑΝ 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: 

α) Του άρθρου 13 του Ν. 1078/1980 και β) του άρθρου 23 του Ν. 
1337/1983. 

2. Τις διατάξεις της παραγράφου 9 του άρθρου 1 του Κεφαλαίου Β' 
της 0.208/81/26.4.1982 (ΦΕΚ 214/26.4.1982 τεύχος Β’) κοινής 
απόφασης των Υπουργών Προεδρίας Κυβερνήσεως και Οικονομικών 
«Αναμόρφωση Συλλογικών Οργάνων Γνωμοδοτικής και Αποφασιστι¬ 
κής αρμοδιότητας του Υπουργείου Οικονομικών». 

3. Την από 28.11.89 έκθεση της «Επιτροπής καθορισμού των ορίων 
του αιγιαλού και παραλίας και θέσεων αμμοληψίας», που καθόρισε τα 
όρια του αιγιαλού και της παραλίας στην περιοχή «Σιδηρόπορτο» Αγ. 
Παρασκευής Χαλ/κής και το από Απρίλιο 1989 με κλίμακα 1:500 το¬ 
πογραφικό διάγραμμα του τοπογράφου μηχανικού Δημ. Γιαννακού, 
που θεωρήθηκε την 28.11.1989 από τη Διεύθυνση Τεχνικών Υπηρε¬ 
σιών της Νομαρχίας Χαλ/κής και συνοδεύει την έκθεση της προαναφε- 
ρόμενης Επιτροπής. 

4. Την σύμφωνη γνώμη του Γενικού Επιτελείου Μαυτικού, που δια¬ 
τυπώθηκε στο Φ. 544.5/150/91 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/ 
1955 ΦΕΚ 91/Α/1955) «περί διοικητικής αποκεντρώσεως» σε συν- 
διασμό με τις διατάξεις του από 28.4.1955 Β. Δ/τος «περί εξαιρέσεως 
από της κατά το άρθρο 1 παράγραφος 1 του Ν. 3200/1955 αρμοδιό¬ 
τητας των Νομαρχών, αντικειμένων τινών αρμοδιότητας του Υπουργού 
Οικονομικών», του Β. Δ/τος 704/1970 και του άρθρου 1 παράγραφος 
5 του Δ 71/20.2.1984, σχετικά με τη μεταβίβαση αρμοδιοτήτων του 
Υπουργού Οικονομικών στους Νομάρχες και στις περιφερειακές Αρχές 
διανομαρχιακού επιπέδου, αποφασίζουμε: 

Επικυρώνουμε την από 28.11.1989 έκθεση της Επιτροπής καθορι¬ 
σμού των ορίων του αιγιαλού και παραλίας και θέσεων αμμοληψίας, κα¬ 
θώς και το από Απρίλιο 1989 τοπογραφικό διάγραμμα, που την συνο¬ 
δεύει, το οποίο συντάχθηκε από τον Δημ. Γιαννακό - Τοπογράφο μηχα¬ 
νικό, με κλίμακα 1:500 και θεωρήθηκε την 28.11.1989 απο τη Διεύ¬ 
θυνση Τεχνικών Υπηρεσιών της Νομαρχίας Χαλ/κής, επί του οποίου η 
πιο πάνω Επιτροπή, με κόκκινη γραμμή καθόρισε τα όρια του αιγιαλού, 
στη θέση «Σιδηρόπορτο» Αγ. Παρασκευής και με κίτρινη γραμμή τα 
όρια της παραλίας στην ίδια θέση. 

Η παρούσα απόφαση μαζί με την έκθεση και το διάγραμμα, που προ- 
αναφέραμε, να δημοσιευτούν στην Εφημερίδα της Κυβερνήσεως σύμ¬ 
φωνα με τις διατάξεις του άρθρου 13 του Ν. 1078/1983. 

Κασσάνδρα, 11 Ιουνίου 1991 

Η Νομάρχης 
ΕΛΙΣΣΑΒΕΤ ΜΠΟΥΚΑ 


ΕΚΘΕΣΗ 

της επιτροπής καθορισμού των οριογραμμών αιγιαλού - παραλίας και 

παλαιού αιγιαλού σύμφωνα με τις διατάξεις του άρθρου 74 του Π.Δ. 

636/1977. 

Καθορισμός για πρώτη φορά των ορίων αιγιαλού κ.λ.π. στη θέση 
«ΣΙΔΗΡΟΠΟΡΤΑ» προ της ιδιοκτησίας Κοιν. Αγ. Παρασκευής Δήμου 
Χαλ/κής. 

Πολύγυρος 28.11.89 οι υπογράφοντες: 

1. Κουτρουμάνος Θεόδ. οικον. έφορος Κασσάνδρας, ως Πρόε¬ 
δρος. 

2. Ανδρόνικος Π. Δ.Τ.Υ. Ν. Χαλ/κής, ως μέλος. 

3. Καρανάσος Αντων. Λιμενάρχης Ν., ως μέλος που αποτελούν την 
επιτροπή καθορισμού των ορίων αιγιαλού - παραλίας και παλαιού αι- 
γιαλού σύμφωνα με το άρθρο 74 του Π.Δ. 636/1977 και της 5812/ 
1984 απόφασης του Νομάρχη Χαλκιδικής (άρθρο 63 παρ. 1 του Π.Δ. 
636/1977), μετά από αυτοψία στην παραπάνω περιοχή στις 
28.11.89 ύστερα από την 7602/15.11.89 πρόσκληση του προέδρου. 

Αφού λάβαμε υπόψη: 

1. Την από 15.11.89 αίτηση της Κοιν. Αγ. Παρασκευής με την 
οποία ζητείται ο καθορισμός των ορίων του αιγιαλού - παραλίας κ.λ.π. 
στην περιοχή αυτή. 

2. Το τοπογραφικό υψομετρικό διάγραμμα που συντάχθηκε τον 
Απρίλιο 1990 από τον Δ. Γιαννακό πολ. μηχανικό σε μία πινακίδα με 
κλίμακα 1:500, ελέχθηκε στις 28.11.89 από τον υπάλληλο της 
Δ.Τ.Υ.Ν.Χ. Καρακώστα Θεόδωρο και θεωρήθηκε στις 28.11.89 από 
τον Προϊστάμενο της Δ.Τ.Υ.Ν. Χαλ. όπως ορίζει το άρθρο 20 του 
Ν.719/1977. 

3. Τις δ/ξεις του Α.Ν. 2344/1940 όπως τροποποιήθηκε και συ¬ 
μπληρώθηκε μεταγενέστερα και τη σχετική δικαστική και Διοικητική 
Νομολογία. 

4. Την αντίληψη που σχηματίστηκε από την επί τόπου αυτοψία για 
το πλάτος της βρεχομένης ζώνης της ξηράς και άλλων συναφών στοι¬ 
χείων, δηλ. την μορφολογία της περιοχής, την κατάσταση της ακτής 
και του θαλασσίου χώρου τις καιρικές συνθήκες που επικρατούν στην 
περιοχή αυτή. 

5. Στη ζώνη παραλίας υπάρχουν κτίσματα τα οποία δεν εξαιρούνται 
από αυτή, αποφασίζει: 

1. Καθορίζει στο παραπάνω τοπογραφικό διάγραμμα. 

α) Την οριογραμμή του αιγιαλού με κόκκινη συνεχή πολυγωνική 

γραμμή 1, 2, 3,.16 της οποίας οι κορυφές εξασφαλίζονται από το 

κρατικό δίκτυο. 

β) Την οριογραμμή της παραλίας με κίτρινη συνεχή πολυγωνική 
γραμμή 1, 2, 3, ...16 της οποίας οι κορυφές εξασφαλίζονται από το 
κρατικό δύκτυο. 

2. Αποφαίνεται ότι δεν υπάρχει παλαιός αιγιαλός. 

3. Καθορίζεται ζώνη παραλίας 100 μ. επειδή δεν εξυπηρετούνται οι 
σκοποί της παρ. 1 του άρθρου 7 του Α.Ν. 2344/1940. 

Η ΕΠΙΤΡΟΠΗ 
Ο Πρόεδρος 

ΘΕΟΔΟΣΙΟΣ ΚΟΥΤΡΟΜΑΝΟΣ 
Τα Μέλη 

Π. ΑΝΔΡΟΝΙΚΟΣ ΑΝΤΩΝ. ΚΑΡΑΝΑΣΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΑΠΟΦΑΣΕΙΣ 

Λριθ. Τ.Γ1. Ο ΙΚ. 272 3 (3) 

Τροποποίησης ορίων οικισμού Αγ. Γεωργίου κοιν. Αγ. Γεωργίου Ν. 
Πρέβεζας. 

Ο ΝΟΜΑΡΧΗΣ ΠΡΕΒΕΖΑΣ 
Έχοντας υπόψη: 

1) Τις διατάξεις του Ν. 3200/55 «περί διοικητικής αποκεντρώ- 
σεως» και τις διατάξεις του Ν. 3620/56 «περί τροποποιήσεως και αυ- 
μπληρώσεως των διατάξεων «περί διοικητικής αποκεντρώσεως». 

2) Τις διατάξεις του Ν.Δ. 532/70 «περί συμπληρώσεως των διατά¬ 
ξεων περί διοικητικής αποκεντρώσεως». 

3) Τις διατάξεις του Ν. 1032/80 «περί αυστάαεως Υπουργείου Χω¬ 
ροταξίας. 

4) Τις διατάξεις του Π.Δ. 24.4.85 «τρόπος καθορισμού ορίων οικι¬ 
σμών της χώρας μέχρι 2.000 κατοίκους κ.λ.π.» και των τροποποιητι- 
κών του Π.Δ. 14.2.87 (ΦΕΚ 133Δ) και ΓΙ.Δ. 25.4.89 (ΦΕΚ 293Δ). 

5) Την αριθ. Τ.Π. ΟΙΚ. 5719/20.12.85 απόφαση Νομάρχη Πρέ¬ 
βεζας περί καθορισμού των ορίων του οικισμού Αγ. Γεωργίου Κοινότη¬ 
τας Αγ. Γεωργίου Ν. Πρέβεζας. 


6) Το αριθ. 852/12.6.91 έγγραφα της Δ/νσης Δασών, με το οποίο 
ζητά την τροποποίηση της οριοθέτησης του οικισμού ώστε να εξαιρεθούν 
οι σημειωμένες στο συνημμένο χάρτη περιοχής (1’ - 2’ - 3’ - 4’ - 5’ - 6’ 
- 7’ - 8’ - 9’ - 1’) και (10’ - 11’ - 11 - 12 - 13 - ΙΟ’) επειδή η μεν 
πρώτη αποτελεί δάσος, η δε §εύτερη έχει κηρυχθεί αναδασωτέα. 

7) Την αριθ. 3/17.6.91 θέμα 3α πρακτικό του Σ.Χ.Ο.Π. Ν. Πρέβε¬ 
ζας, με το οποίο γνωμοδοτεί υπέρ της προτεινόμενης τροποποίησης, 
αποφασίζουμε: 

Τροποποιούμε τα όρια του οικισμού Αγ. Γεωργίου Κοιν. Αγ. Γεωρ¬ 
γίου Ν. Πρέβεζας, όπως αυτά φαίνονται στο συνημμένο με την παρούσα 
απόφαση χάρτη σε κλ. 1:5000, που φέρει την σφραγίδα του Συμβουλίου 
Χωροταξίας, Οικισμού και Περιβάλλοντος Ν. Πρέβεζας και θεώρηση 
του Προϊσταμένου του Τμήματος Πολεοδομίας και Π.Ε. Ν. Πρέβεζας. 

Κατά τα λοιπά ισχύει η αριθ. Τ.Π. ΟΙΚ. 5719/20.12.85 απόφαση 
Νομάρχη Πρέβεζας περί καθορισμού των ορίων του οικισμού. 

Η παρούσα απόφαση να δημοσιευτεί στην Εφημερίδα της Κυβερνή- 
σεως, μαζί με το αντίστοιχο διάγραμμα σε κλίμακα 1:5000. 

Πρέβεζα^, 10 Ιουλίου 1991 
Ο Νομάρχης 

ΔΗΜΟΣΘΕΝΗΣ ΤΣΙΑΜΑΚΗΣ 

Αριθ. 1233 (4) 

Αναστολή έκδοσης Ο.Α. μέσα στα όρια του οικισμού Πολύχρονο Ν. 
Χαλκιδικής (Β' ζώνη). 


Η παρούσα δημοσίευσις γίνεται συμφώνως προς την διάταξιν του άρ¬ 
θρου 7 του Α.Ν. 1731/1939 και του άρθρου 7 του Ν.Δ. 797/1971. 

Κομοτηνή, 5 Ιουλίου 1991 


Η ΝΟΜΑΡΧΗΣ ΧΑΛΚΙΔΙΚΗΣ 

Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων πόλεων κω¬ 
μών κ.λ.π., όπως τροποποιήθηκε και ισχύει μέχρι σήμερα και ειδικώ- 
τερα τα άρθρα 8 και 1 αυτού. 

2. Τις διατάξεις του Α.Ν. 314/1968 (ΦΕΚ 47Α) όπως τροποποιή¬ 
θηκε και συμπληρώθηκε με το Ν.Δ. 1018/71 (ΦΕΚ 220Α). 

3. Τις διατάξεις του Π.Δ. 183/1986 (ΦΕΚ 70 Α). 

4. Την υπ’ αριθ. 57140/11.5.87 Νομ. απόφαση «περί καθορισμού 
ορίων οικισμού Πολύχρονου», όπως διορθώθηκε με την 60065/ 
4.10.88 Νομ. Απόφαση. 

5. Την υπ’ αριθ. 56/9/1991 απόφαση κοιν. συμβουλίου Πολύχρο¬ 
νου με την οποία προτείνεται η αναστολή έκδοσης οικ. αδειών μέσα στα 
όρια των οικισμού για την Β' ζώνη και για ένα χρόνο. 

6. Την 11/28.6.1991 γνωμοδότηση Σ. Πε.Χω.Δ.Ε. Ν. Χαλκιδικής 
με την οποία εγκρίνεται η αναστολή. 

7. Το γεγονός ότι έχουν ανατεθεί και προχωρήσει οι εργασίες κτημα- 
τογράφησης του οικισμού, αποφασίζουμε: 

Την αναστολή έκδοσης Ο.Α. για ένα χρονο μέσα στην Β' ζώνη του οι¬ 
κισμού Πολυγχρόνου Ν. Χαλκιδικής, τα όρια της οποίας καθορίσθηκαν 
με την 60065/4.10.88 Νομ. Απόφαση. 

Η ισχύς της παρούσας αρχίζει από τη δημοσίευσή της στην Εφημε¬ 
ρίδα της Κυβέρνησης. 

Πολύγυρος. 5 Ιουλίου 1991 

Η Νομάρχης 
ΕΛΙΣ. ΜΠΟΥΚΑ 

■ - ♦ - 

ΑΝΑΚΟΙΝΩΣΕΙΣ 

(5) 

Ειδοποίηση της γενομένης παρακαταθέσεως, λόγω προσκυρώσεως οι- 

κοπεδικού τμήματος στην Κομοτηνή. 

Διά της υπ’ αριθμόν 2/1981 πράξεως του Τ.Π.Π.Ε. της Ν. Ροδόπης 
και της ανασυνταγείσης εν μέρει 2/23.11.1983 πράξεως του 
Τ.Π.Π.Ε. της Ν. Ροδόπης εγένετο τακτοποίησις και ρυμοτομία των οι¬ 
κοπέδων των κειμένων εις την περιοχήν των Ο.Τ. 194 - 196. 

Διά της υπ’ αριθμόν 51/1991 αποφάσεως του Μονομελούς Πρωτο¬ 
δικείου Ροδόπης καθωρίσθη η προσωρινή τιμή μονάδος αποζημιώσεως 
των διά των ανωτέρω πράξεων προσκυρουμένων και ρυμοτομουμένων 
οικοπεδοτεμαχίων. 

Βάσει της υπ’ αριθμόν 2/1981 και ανασυνταγείσης υπ’ αριθμόν 2/ 
23.11.1981 πράξεως του Τ.Π.Π.Ε. της Ν. Ροδόπης και της Προσωρι¬ 
νής τιμής μονάδος αποζημιώσεως, της καθορισθείσης διά της υπ αριθ¬ 
μόν 51/1991 αποφάσεως του Μονομελούς Πρωτοδικείου Ροδόπης, 
διά του υπ’ αριθμόν 26768/4.7.1991 γραμματίου συστάσεως παρα¬ 
καταθήκης, εκδοθέντος υπό του Γραφείου Παρακαταθηκών Κομοτηνής 
παρακατετέθη υπό των: 

α) Ολυμπίας συζύγου Ιωάννου Κανδύλη. 

β) Ασπασίας συζύγου Δημητρίου Κουτούπη. 

Υπέρ του Αγγέλου Βεζυργιαννίδη του Μιχαήλ, κατοίκου Κομοτηνής 
το ποσόν των 245.100 δραχμών, δι’ αποζημίωσιν α) του προσκυρωθέ- 
ντος εκ της υπ’ αριθμόν 4 ιδιοκτησίας του Αγγέλου Βεζυργιαννίδη εις 
την υπ’ αριθμόν 5 ιδιοκτησίαν της Ολυμπίας συζύγου Ιωάννου Κανδύλη 
και Ασπασίας συζύγου Δημητρίου Κουτούπη οικοπεδοτεμαχίου (31 - 
32 - 28 - 29 - 31) - 2,30 μ2 και β) κτίσματος μανδροτοίχου της υπ’ 
αριθμόν 4 ιδιοκτησίας 1,20 μ2. 

Το ανωτέρω γραμμάτων παρακαταθέσεως κατετέθη εις την συμβο¬ 
λαιογράφον Κομοτηνής Π. Πατσιά, συνταγείσης της υπ’ αριθμόν 
2558/5.7.1991 πράξεως καταθέσεως. 


Ο Πληρεξούσιος Δικηγόρος 
ΑΧ1ΛΛΕΥΣ Δ. ΠΙΡΠΙΡΗΣ 

(Αριθμ. Διπλ. 3868574/91 του Δημ. Ταμ. Κομοτηνής) 

-ψ.- 


( 6 ) 

Ειδοποίηση της γενομένης παρακαταθέσεως αποζημιώσεως, λόγω 
προσκυρώσεως και ρυμοτομίας οικοπεδικών τμημάτων εν Κομο¬ 
τηνή Ν. Ροδόπης. 

Διά των κατωτέρω πράξεων εγένετο η τακτοποίησης οικοπέδων διά 
προσκυρώσεως και η διάνοιξις οδών μεταξύ των Ο.Τ. 387 - 388 - 389 
- 390 του σχεδίου της πόλεως Κομοτηνής ως ακολούθως: 

Α) Διά της υπ’ αριθμόν 34/1978 πράξεως της Δ. Γ.Υ. Ν. Ροδόπης 
και του υπ’ αριθμόν πρωτ. 2942/1990 εγγράφου του Τ.Π.Π.Ε. της Ν. 
Ροδόπης: 

ΚΕΦΑΛΑΙΟΝ Β' 

Τακτοποίησις διά προσκυρώσεως 

1) Εις την ενοποιημένην ιδιοκτησίαν (11 + 12+13) εντός του Ο.Τ. 
390 προσκυρούται το τμήμα (1 -2-3-1) = 120,64 μ2 της υπ αριθμόν 
3 ιδιοκτησίας. 

2. Εις την υπ’ αριθμόν 3 (ιδιοκτησίαν εντός του Ο.Τ. 390 προσκυ- 
ρούνται τα τμήματα (1-79-95 -1) = 3,45 μ2 και (3- 70-96-3) 
= 0,72 μ2 της υπ’ αριθμόν (11 + 12+13) ιδιοκτησίας. 

3) Εις την υπ’ αριθμόν 13 ιδιοκτησίαν, εντός του Ο.Τ. 389 προσκυ- 
ρούται το τμήμα (22-23-24-22) = 26,51 μ2 της υπ’ αριθμόν 12 ιδιο¬ 
κτησίας. 

4) Εις την ενοποιημένην ιδιοκτησίαν (12+13) εντός του Ο.Τ. 387 
προσκυρούνται τα τμήματα: 

α) (58-59-40'-41'-58) = 31,88 μ2 της υπ’ αριθμόν 11 ιδιοκτη¬ 
σίας. 

β) (40'-42-43-40’) = 40, 46 μ2 της υπ’ αριθμόν 16 ιδιοκτησίας. 

5) Εις την υπ’ αριθμόν 11 ιδιοκτησίαν προσκυρούται το τμήμα (56- 
58*57-56) = 40,80 μ2 της ενοποιημένης υπ’ αριθμόν (12+13) ιδιο¬ 
κτησίας. 

6) Εις την υπ’ αριθμόν 16 ιδιοκτησίαν προσκυρούται το τμήμα (44- 
43-44’-44) = 3,09 μ2 της ενοποιημένης υπ’ αριθμόν (12+13) ιδιο¬ 
κτησίας. 

ΚΕΦΑΛΑΙΟΝ Γ' ΠΡΩΤΟΔΙΑΝΟΙΓΟΜΕΝΗ ΟΔΟΣ 

1) Η υπ’ αριθμόν 3 ιδιοκτησία αποζημιοί α) την υπ’ αριθμόν 11 ιδιο¬ 
κτησίαν διά το τμήμα (96-70-71-72-96) = 8,67 μ2. 

β) Την υπ’ αριθμόν 13 ιδιοκτησίαν διά το τμήμα (95'-79-76-81- 
95')= 10,80 μ2. 

2) Η υπ’ αριθμόν 14 ιδιοκτησία αποζημιοί την υπ’ αριθμόν 13 ιδιο¬ 
κτησίαν διά το τμήμα (80-81-77-30-80) = 4,72 μ2. 

3) Η υπ’ αριθμόν 13 ιδιοκτησία αποζημιοί: 

α) Την υπ’ αριθμόν 12 ιδιοκτησίαν δια το τμήμα (75-74-64-63-24- 
23-22-75) = 107,94 μ2. 

β) Την υπ’ αριθμόν 11 ιδιοκτησία διά το τμήμα (74-74'-64-74) 
= 44 μ2. 

4) Η υπ’ αριθμόν 11 ιδιοκτησία αποζημιοί: 

α) Την υπ’ αριθμόν 13 ιδιοκτησίαν διά το τμήμα (63-60-62-63) 
= 25,92 μ2. 

β) Την υπ’ αριθμόν 12 ιδιοκτησίαν δια το τμήμα (57-62-63-64-56- 
57) = 102,90 μ2. 

5) Η ενοποιημένη ιδιοκτησία (12+13) εντός του Ο.Τ. 387 αποζη¬ 
μιοί: 

α) Την υπ’ αριθμόν 12 ιδιοκτησία διά το τμήμα (62-57-61-62) 
= 0,30 μ2. 

β) Την υπ’ αριθμόν 13 ιδιοκτησία διά το τμήμα (60-62-61-58'-59'- 
60) = 52,90 μ2. 

6) Η ενοποιημένη ιδιοκτησία (11 + 12 + 13) εντός του Ο.Τ. 390 απο¬ 
ζημιοί: 

α) Την υπ’ αριθμόν 11 ιδιοκτησία διά το τμήμα (96-72-67-74’-74- 
74"-96”-96)141,85 μ2. 

β) Την υπ’ αριθμόν 12 ιδιοκτησία διά το τμήμα (78-74"-74-75-78) 
= 32 μ2. 

γ) Την υπ’ αριθμόν 13 ιδιοκτησία διά το τμήμα (79-78-75-76-79) 
= 19,60 μ2. 

δ) Την υπ’ αριθμόν 10 ιδιοκτησία διά το τμήμα (72-73-67-72) 
=3,45 μ2. 

ΚΕΦΑΛΑΙΟΝ Δ’ 

Διαπλατυνομένη οδός 

1) Η υπ’ αριθμόν 14 ιδιοκτησία θα αποζημίωση την υπ’ αριθμόν 13 
ιδιοκτησίαν δια το 1/2 του τμήματος (31-80-81-95'-34'-31) 
= 23,80 μ2 ήτοι διά 11,90 μ2. 

2) Η υπ’ αριθμόν 3 ιδιοκτησία θα αποζημιώση την υπ’ αριθμόν 13 
ιδιοκτησίαν διά το 1/2 του τμήματος (31-80-81-95'-34’-31) 
= 23,80 μ2 ήτοι 11,90 μ2. 

ΚΕΦΑΛΑΙΟΝ Ε’ 

Βάσει της διατάξεως του άρθρου 2 παρ. 2 του Α.Ν. 625/1968 ο Δή¬ 
μος Κομοτηνής αποζημιοί: 

α) Την ενοποιημένην ιδιοκτησίαν (11 + 12 + 13) διά 105,50 μ2. 
β) Την υπ’ αριθμόν 13 ιδιοκτησίαν διά 163,61 μ2. 
γ) Την υπ’ αριθμόν 11 ιδιοκτησίαν διά 23,07 μ2. 

Β) Διά της υπ’αριθμόν 6/1981 πράξεωςτουΤ.Π.Π.Ε. τηςΝ. Ροδό¬ 
πης. 

ΚΕΦΑΛΑΙΟΝ Α' 

Τακτοποίησις διά προσκυρώσεως 
Εις την υπ’ αριθμόν 4 ιδιοκτησίαν προσκυρούται το τμήμα (5-4'-40’- 
■”>) = 25,60 μ2 της υπ’ αριθμόν 11 ιδιοκτησίας. 

ΚΕΦΑΛΑΙΟΝ Γ 

Αναλογισμός αποζημιώσεως βάσει του άρθρου 2 του Α.Ν.625/ 
1968. ' 

Ο Δήμος Κομοτηνής αποζημιοί την υπ’ αριθμόν 11 ιδιοκτησίαν διά 
224,12 μ2. 

ΠΡΑΞΙΣ 34/1978 

α) Της υπ’ αριθμόν 3 ο Δήμος Κομοτηνής, 
β) Της υπ’ αριθμόν 11η Κυριακούλα σύζυγος Γεωργίου Μολλά. 
γ) Της υπ’ αριθμόν 12 ο Γεώργιος Μολλάς - Κυριακούλα Μολλά και 
Αντώνιός Στεργάκης. 

δ) Της υπ’ αριθμόν 13 ο Γεώργιος Μολλάς του Δημοσθένους, 
ε) Της υπ’ αριθμόν 14 η Ελένη σύζυγος Κωνσταντίνου Τζελέπη. 
στ) Της υπ’ αριθμόν 16 ο Αχιλλεύς Σοφιανός του Παντελή, 
ζ) Των ενοποιημένων ιδιοκτησιών (12+13) και (11 + 12 + 13) η Κυ- 
ριακούλα σύζυγος Γεωργίου Μολλά - Γεώργιος Μολλάς και Αντώνιος 
Στεργάκης του Δημητρίου. 


ΠΡΑΞΙΣ 6/1981 

α) Της υπ’ αριθμόν 4 ο Αχιλλεύς Σοφιανός του Παντελή. 

β) Της υπ’ αριθμόν 11η Κυριακούλα σύζυγος Γεωργίου Μολλά. 

Διά των υπ’ αριθμόν 81/1991 και 82/1991 αποφάσεων του Νονο- 
μελούς Πρωτοδικείου Ροδόπης καθωρίσθη η προσωρινή τιμή μονάδος 
αποζημιώσεως των ανωτέρω ρυμοτομουμένων και πρσκυρουμένων οι- 
κοπεδοτεμαχίων. 

Βάσει των ανωτέρω πράξεων και των αποφάσεων του Νονομελούς 
Πρωτοδικείου Ροδόπης, της υπ’ αριθμόν 5149/24.10.1990 συμβο¬ 
λαιογραφικής πράξεως της συμβολαιογράφου Κομοτηνής Δ. Παπαδο- 
πούλου και του γενομένου συμψηφισμού των εκατέρωθεν υφισταμένων 
απαιτήσεων, βάσει της διατάξεως του άρθρου 6 παρ. 4 του Ν. 5269/ 
1931, της γενομένης καταβολής φόρου μεταβιβάσεως και των υπ’ 
αριθμόν 893 έως και 897/1991 και 922 έως και 944/1991 δηλώ¬ 
σεων Φ.Μ.Α. της Δ.Ο.Τ. Κομοτηνής, παρακατετέθησαν τα κάτωθι 
χρηματικά ποσά και εξεδόθησαν τα κάτωθι γραμμάτια παρακαταθήκης 
υπό του Γ ραφείου Παρακαταθηκών Κομοτηνής, άτινα κατετέθησαν εις 
την συμβολαιογράφον Κομοτηνής Π. Πατσιά και συνετάγη η υπ’ αριθ¬ 
μόν 2559/5.7.1991 πράξις: 

Α) Τπό της Κυριακούλας συζύγου Γεωργίου Μολλά διά του υπ’ αριθ¬ 
μόν 26.767/4,7.1991 γραμματίου υπέρ του Αντωνίου Στεργάκη του 
Δημητρίου το ποσόν των 287.550 δραχμών. 

Β) Τπό του Αντωνίου Στεργάκη του Δημητρίου (διά χειρός και χρη¬ 
μάτων του Γεωργίου Μολλά του Δημοσθένους) διά του υπ’ αριθμόν 
26769/4.7.1991 γραμματίου υπέρ του Δήμου Κομοτηνής το ποσόν 
των 12.600 δραχμών. 

Γ) Τπό των: α) Γ εωργίου Μολλά του Δημολθένους και β) Κυριακού- 
λας συζύγου Γεωργίου Μολλά διά του υπ’ αριθμόν 26.770/4.7.1990 
γραμματίου το ποσόν των 152.170 δραχμών υπέρ του Αχιλλέως Σο¬ 
φιανού του Παντελή. 

Δ) Τπό του Γεωργίου Μολλά του Δημοσθένους διά του υπ’ αριθμόν 
26771/4.7.1991 γραμματίου το ποσόν των 433.174 δραχμών υπέρ 
του Αντωνίου Στεργάκη του Δημητρίου. 

Η παρούσα δημοσίευσης γίνεται συμφώνως προς την διάταξιν του 
άρθρου 7 του Α.Ν.1731/1939 και του άρθρου 7 του Ν.Δ.797/ 
1971. 

Κομοτηνή, 5 Ιουλίου 1991 

Ο Πληρεξούσιος Δικηγόρος 

ΑΧΙΛΛΕΥΣ Δ. ΠΙΡΠΙΡΗΣ 

(Αριθμ. Διπλ. 3868575/91 του Δημ. Ταμ. Κομοτηνής) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



